Document ID: 32009R0933

ΚΑΝΟΝΙΣΜΌΣ (ΕΚ) αριθ. 933/2009 ΤΗΣ ΕΠΙΤΡΟΠΉΣ
της 6ης Οκτωβρίου 2009
για τις λεπτομέρειες εφαρμογής του κανονισμού (ΕΚ) αριθ. 779/98 του Συμβουλίου όσον αφορά το άνοιγμα και τον τρόπο διαχείρισης ορισμένων ποσοστώσεων για την εισαγωγή στην Κοινότητα προϊόντων του τομέα του κρέατος πουλερικών καταγωγής Τουρκίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 144 παράγραφος 1 και το άρθρο 148, σε συνδυασμό με το άρθρο 4,
τον κανονισμό (ΕΚ) αριθ. 779/98 του Συμβουλίου, της 7ης Απριλίου 1998, για την εισαγωγή στην Κοινότητα γεωργικών προϊόντων καταγωγής Τουρκίας και την κατάργηση του κανονισμού (ΕΟΚ) αριθ. 4115/86 και την τροποποίηση του κανονισμού (ΕΚ) αριθ. 3010/95 (2) και ιδίως το άρθρο 1,
Εκτιμώντας τα ακόλουθα:
(1)
Στην απόφαση αριθ. 1/98 του συμβουλίου σύνδεσης ΕΚ-Τουρκίας, της 25ης Φεβρουαρίου 1998, για το εμπορικό καθεστώς των γεωργικών προϊόντων (3), έχει καθοριστεί το προτιμησιακό καθεστώς που εφαρμόζεται κατά την εισαγωγή στην Κοινότητα γεωργικών προϊόντων καταγωγής Τουρκίας.
(2)
Ο κανονισμός (ΕΚ) αριθ. 1383/2007 της Επιτροπής, της 26ης Νοεμβρίου 2007, για τις λεπτομέρειες εφαρμογής του κανονισμού (ΕΚ) αριθ. 779/98 του Συμβουλίου όσον αφορά το άνοιγμα και τον τρόπο διαχείρισης ορισμένων ποσοστώσεων για την εισαγωγή στην Κοινότητα προϊόντων του τομέα του κρέατος πουλερικών καταγωγής Τουρκίας (4), ο οποίος αντικατέστησε τον κανονισμό (ΕΚ) αριθ. 1396/98 (5), άνοιξε δασμολογικές ποσοστώσεις για την εισαγωγή προϊόντων του τομέα του κρέατος πουλερικών και καθόρισε τον τρόπο διαχείρισης.
(3)
Η εφαρμογή της αρχής της «κατά προτεραιότητα εξυπηρέτησης» κρίθηκε θετική σε άλλους γεωργικούς τομείς και για λόγους διοικητικής απλοποίησης πρέπει στο εξής η ποσόστωση στην οποία αναφέρεται ο παρών κανονισμός να αποτελεί αντικείμενο διαχείρισης σύμφωνα με τη μέθοδο που αναφέρεται στο άρθρο 144 παράγραφος 2 στοιχείο α) του κανονισμού (ΕΚ) αριθ. 1234/2007. Η διαχείριση πρέπει να γίνεται σύμφωνα με το άρθρο 308α, το άρθρο 308β και το άρθρο 308γ παράγραφος 1 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (6).
(4)
Λαμβανομένων υπόψη των ιδιαιτεροτήτων που συνδέονται με τη μετάβαση από ένα σύστημα διαχείρισης σε άλλο, κρίνεται σκόπιμο η ποσόστωση στην οποία αναφέρεται ο παρών κανονισμός να μη θεωρείται κρίσιμη κατά την έννοια του άρθρου 308γ του κανονισμού (ΕΟΚ) αριθ. 2454/93. Δεν μπορεί ωστόσο να αποκλειστεί το ενδεχόμενο να καταστεί κρίσιμη κατά την έννοια του εν λόγω άρθρου, εάν παρουσιαστούν νέα δεδομένα.
(5)
Ως εκ τούτου, πρέπει να καταργηθεί ο κανονισμός (ΕΚ) αριθ. 1383/2007 και να αντικατασταθεί με νέο κανονισμό. Πάντως είναι σκόπιμη η διατήρηση του εν λόγω κανονισμού σε ισχύ για τα πιστοποιητικά εισαγωγής τα οποία έχουν εκδοθεί για τις ποσοστωτικές περιόδους εισαγωγής που είναι προγενέστερες των περιόδων που καλύπτει ο παρών κανονισμός.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ο παρών κανονισμός ανοίγει τη δασμολογική ποσόστωση, η οποία αναφέρεται στο παράρτημα, για την εισαγωγή προϊόντων του τομέα του κρέατος πουλερικών.
Η δασμολογική ποσόστωση ανοίγεται σε ετήσια βάση για την περίοδο από την 1η Ιανουαρίου έως τις 31 Δεκεμβρίου (ποσοστωτική περίοδος εισαγωγής).
2. Οι ποσοστώσεις που αναφέρονται στο παράρτημα του παρόντος κανονισμού αποτελούν αντικείμενο διαχείρισης σύμφωνα με το άρθρο 308α, το άρθρο 308β και το άρθρο 308γ παράγραφος 1 του κανονισμού (ΕΟΚ) αριθ. 2454/93. Οι διατάξεις των παραγράφων 2 και 3 του άρθρου 308γ του εν λόγω κανονισμού δεν εφαρμόζονται.
Άρθρο 2
Η θέση σε ελεύθερη κυκλοφορία των προϊόντων που εισάγονται δυνάμει της ποσόστωσης που προβλέπεται στο παράρτημα του παρόντος κανονισμού υπόκειται στην προσκόμιση απόδειξης καταγωγής, σύμφωνα με τις διατάξεις του άρθρου 16 του πρωτοκόλλου αριθ. 3 που προσαρτάται στην απόφαση αριθ. 1/98 του συμβουλίου σύνδεσης ΕΚ-Τουρκίας.
Άρθρο 3
Ο κανονισμός (ΕΚ) αριθ. 1383/2007 καταργείται. Ωστόσο, εξακολουθεί να εφαρμόζεται για τους δασμούς που προκύπτουν από πιστοποιητικά που εκδίδονται πριν από την 1η Ιανουαρίου 2010 και έως τη λήξη τους.
Άρθρο 4
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2010.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Οκτωβρίου 2009.

Labels: 3
15
17
18